***Izvješće „Tjedan dobrote“ iz vjeronauka za niže razrede***

U sklopu projekta škole *„Tjedan dobrote“* koji smo obilježili od 11. – 17. veljače 2019. godine, učenici nižih razreda Vjeronaučne liturgijsko – dramske skupine, zajedno s vjeroučiteljicom Katarinom i pripravnicom Mirnom Tilić, uključili su se u realizaciju projekta sa svojim šarenim kišobranima dobrote.



Aktivnosti učenika imale su nekoliko koraka. Učenici su prvo trebali osmisliti riječi koje ih asociraju na „Dobrotu“ (*Dobrota je ….)*. Slijedeći korak bio je od hamer papira izrezati kapi kiše i srca (jer nam je u tjednu dobrote i Valentinovo koje smo također povezali s dobrotom). Na izrezane kapljice i srca upisali su flomasterima svoje asocijacije.*Dobrota je …… mama, tata, obitelj, prijateljstvo, ljubav, Bog, učiteljica, pomoć, darežljivost……*. Slijedeći korak bio je učvrstiti poruke na strunu koju smo objesili na kišobrane.





Cilj nam je bio povezati se tematski i s radom učenika viših razreda *(„Kapi dobrote u moru života“*), a oni su nam i pomogli u našoj realizaciji tj. vješanju naših kišobrana s kapima dobrote u školski hodnik.



Naša razmišljanja i poruke o dobroti mogu vidjeti i pročitati svi koji posjete našu školu, a što smo radili možete vidjeti i na fotografijama.

Katarina Bodalec, vjeroučiteljica











